ປ. ໂອບາມາ ສັ່ງໃຫ້ທີມຄວາມໝັ້ນຄົງ ສຫລ ເພີ້ມການໂຈມຕີ ຕໍ່ກຸ່ມລັດອິສລາມ
ປະທານາທິບໍດີ​ສະຫະລັດ ທ່າ​ນບາຣັກ ​ໂອ​ບາ​ມາ ກ່າວ​ວ່າ ການ​ຍຸຕິ​ບັນຫາ​ຂັດ​ແຍ້​ງ​ ໃນ​ຊີ​ເຣຍ ​ແລະອີ​ຣັກ ​ແມ່ນ ​ເຄື່ອງມື​ອັນສຳຄັນ ເພື່ອເອົາຊະນະ ກຸ່ມກໍ່ການຮ້າຍລັດອິສລາມ.
ໃນຂະນະທີ່ການຢຸດຍິງຢູ່ປະເທດຊີເຣຍຄາດວ່າຈະເລີ້ມມີຜົນ ບັງຄັບໃນວັນເສົາ ມື້ອື່ນນີ້ ປະທານາທິບໍດີສະຫະລັດ ທ່ານບາ ຣັກ ໂອບາມ ກ່າວວ່າ ການຍຸຕິບັນຫາຂັດແຍ້ງໃນຊີເຣຍ ແລະ ອີຣັກ ແມ່ນເຄື່ອງມື ອັນສຳຄັນ ເພື່ອຈະເອົາຊະນະ ຕາໜ່າງກໍ່ ການຮ້າຍຂອງກຸ່ມລັດອິສລາມ ທ່ານກ່າວວ່າ ສະຖານະການໃນຊີເຣຍແລະອີຣັກ ແມ່ນນຶ່ງໃນ ບັນຫາທີ່ຊັບຊ້ອນ ທີ່ສຸດຂອງໂລກ ທີ່ເຄີຍປະສົບພົບເຫັນມາ ເມື່ອບໍ່ດົນຜ່ານມານີ້ ທ່ານໃຫ້ຂໍ້ສັງ ເກດວ່າ ກຸ່ມລັດອິສລາມ ໄດ້ຕັ້ງໝັ້ນ ຮວມທັງຢູ່ໃນເຂດເທດສະບານຂອງເມືອງຕ່າງໆ ໂດຍໃຊ້ພົນລະເຮືອນແລະມະນຸດເປັນເຄື່ອງກຳບັງ ທ່ານໂອບາມາ ກ່າວຕື່ມວ່າ ສົງຄາມໃນຊີເຣຍ ເປັນສົງຄາມຕົວແທນລະຫວ່າງມະຫາ ອຳນາດທ້ອງຖິ່ນ ທີ່ໄດ້ສະທ້ອນໃຫ້ເຫັນ ເຖິງການແຂ່ງຂັນກັນຢ່າງເລິກເຊິ່ງລະຫວ່າງ ສາສະໜາຕ່າງໆ ປະທານາທິບໍດີໂອບາມາໃຫ້ທັດສະນະດັ່ງກ່າວ ຫລັງຈາກໄດ້ພົບປະກັບເຈົ້າໜ້າທີ່ອະ ວຸໂສດ້ານຄວາມໝັ້ນຄົງ ທີ່ກະຊວງການຕ່າງປະເທດສະຫະລັດໃນວັນພະ ຫັດວານນີ້ ທ່ານກ່າວວ່າ ມີຮ່ອງຮອຍທີ່ສະແດງໃຫ້ເຫັນວ່າ ການຫລັ່ງໄຫຼຂອງ ພວກນັກລົບຕ່າງ ປະເທດເຂົ້າໄປໃນຊີເຣຍ ເບິ່ງຄືວ່າພວມມີການຊັກຊ້າລົງ ເຮັດ ໃຫ້ເປັນການຍາກຂຶ້ນ ຕື່ມທີ່ພວກຫົວຮຸນແຮງຈະໄດ້ຮັບກຳລັງສະໜັບສະໜຸນຖັນ ແຖວທີ່ສູນເສຍໄປຂອງ ພວກເຂົາ ໃນການກ່າວເຖິງຂໍ້ຕົກລົງຢຸດຍິງ ສະຫະລັດ-ຣັດເຊຍ ທີ່ກຳນົດຈະມີຜົນບັງຄັບໃຊ້ຢູ່ ຊີເຣຍນັ້ນ ທ່ານໂອບາມາກ່າວວ່າ ສະຫະລັດຈະດຳເນີນການທຸກສິ່ງຢ່າງທີ່ຕົນສາມາດ ເພື່ອຊ່ອຍໃຫ້ຂໍ້ຕົກລົງດັ່ງກ່າວມີຜົນນຳໃຊ້ຕໍ່ໄປ ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ຈັດກອງປະຊຸມ ສະພາ ການຮ່ວມມື ລະຫວ່າງຣັດເຊຍ-ອາຣັບຂຶ້ນໃນວັນສຸກມື້ນີ້ ທີ່ນະຄອນຫຼວງ ມົສກູທີ່ທ່ານ ໃຫ້ຄຳໝັ້ນສັນຍາວ່າ ການໂຮມຊຸມນຸມດັ່ງກ່າວນີ້ຈະເພັ່ງເລັງໃສ່ເພື່ອ ຍຸຕິບັນຫາຂັດ ແຍ້ງໃນຊີເຣຍ